google/wiki40b huggingface dataset:
The Rite

Sammendrag

Michael Kovak (Colin O'Donoghue) studerer til å bli diakon. Men etter sin ordinasjon, skriver han et brev om sin resignasjon til sin overordnede, og gir mangel på tro som grunnlag for dette. Sjefen hans Matthew (Toby Jones) ønsker å sende ham til Roma, for å studere eksorsisme under ledelse av en prest, Xavier (Ciarán Hinds). Han møter en ung journalist, Angelina, som tar samme kurs – og skal skrive en avis-artikkel om eksorsisme. Xavier ber Michael om å besøke Lucas (Anthony Hopkins), som er en anerkjent eksorsist. En av Lucas sine pasienter er en gravid 16 år gammel jente, Rosaria. Fader Lucas utfører en eksorsisme på henne, og Michael ser på.
Samme natt dør den unge kvinnen, og Fader Lucas føler at han har sviktet henne. Etter den unge kvinnens død, begynner Fader Lucas å vise tegn på demonisk besettelse. Lucas ber Michael finne Xavier, for å utføre en eksorsisme. Angelina og Michael prøver å finne Xavier, men får ikke kontakt med ham. Michael bestemmer seg for å utføre eksorsisme selv, med Angelina tilstede. Han fullfører en eksorsisme, og den kraftige demon forlater Fader Lucas. Etterpå forlater han Roma, og tilbake tilbake til USA. Filmen slutter med at Michael bestemmer seg for å fortsette som prest, og setter seg i en skriftestol for å høre en kvinnes tilståelse.
Stordalen Fjellstove

Stordalen Fjellstove ligger ved Stordalsvatnet 500 moh i Masfjorden. Avstand fra Matre og E39 er 20 min. Stordalen er den vestlige innfallsporten til Stølsheimen, har flott turtereng både sommer og vinter med gode muligheter for jakt og fiske. Fjellstova og alle hyttene i området har fått et nytt tilbud med alpinanlegget Stordalen Skisenter som ligger i Perstova, ca. 3 km fra fjellstova, på vestiden av Stordalsvatnet.
IbsenSykehuset

IbsenSykehuset er et offentlig godkjent privat sykehus i Porsgrunn. Sykehuskonsesjon ble gitt den 17. november 2005. IbsenSykehuset endret i januar 2017 navn til IbsenSykehuset Porsgrunn, og ble samtidig en del av IbsenSykehusene.
Toleranseediktet av 1781

Toleransediktet i Sverige i 1781 var et edikt om konfesjonell toleranse som ble utferdiget under kong Gustav IIIs regjering, den 24. januar 1781. Bidragende til ediktets tilkomst var blant annet Anders Chydenius.

Historikk

Fremmende kristne trosbekjennere, som innflyttende eller tidligere inflyttede, skulle i følge 1781 års s. k. toleransedikt få fri og utvunget religionsutøvelse og medborgerlige, skjønt ikke fulle politiske, rettigheter. Siden Uppsala möte hadde lutherdommen vært den eneste tillatte religionen i riket. Forutenm opplysningens idéer om frihet fantes det økonomiske incitamenter, slik at utenlandske spesialister kunne arbeide i Sverige med verdifullu bidrag. 
Derrs barn skulle kunne oppfostres i foreldrernes religion. Dette var et skritt på veien mot full religionsfrihet og ble erstattet først på 1850-talet av dissenterlagarna.
Toleranseediktet ble fulgt i 1782 av det såkalte Judereglementet som regulerte jøders rettigheter i Sverige.
Lignande reformer ble foretatt på annet hold i opplysningstidens Europa, som Toleransepatentet i 1781 i Josef IIs Østerrike, og var en grunntanke i USAs forfatning som ble utformet 1776–1787. Declaration of Indulgence av 1672 og Toleranseakten av 1689 i England hadde imidlertid annen bakgrunn.
Imidlertid gjenstod konventikelplakatet fra 1726 for de opphavelige svensker, som helt begrenset deras frihet til annen trosutøvelse enn Svenska kyrkans, hvis stilling var lovregulert som statskirke.
Først i 1951 ble det tillatt å tre ut av Svenska kyrkan uten å tilhøre noen frikirke, hvorved også ateisme ble tillatt som «trostilhørighet».
Kombinert under Vinter-OL for ungdom 2012

Kombinert under Vinter-OL for ungdom 2012 ble arrangert på Seefeld Arena i Seefeld i Østerrike. Det ble kun arrangert individuell konkurranse for gutter den 15. januar 2012.
Fugazi

Fugazi er et innflytelsesrikt hardcore-band fra Washington D.C., USA. Bandet ble startet i 1987 av Ian MacKaye (sang, gitar), Joe Lally (bass, senere også sang) og Colin Sears (trommer). Sears forlot etter kort tid bandet til fordel for Dag Nasty, og ble erstattet av Brendan Canty. Etter noen måneder ble bandet supplert med Guy Picciotto på ekstra gitar og sang. MacKaye hadde tidligere vært vokalist i Minor Threat og Embrace, mens Canty og Picciotto begge hadde en fortid i Rites of Spring, Happy Go Licky og One Last Wish.
Gjennom hele sin eksistens har bandet vært preget av en gjør-det-selv-holdning. De har gitt ut platene sine på Dischord Records og avslått flere tilbud fra store selskaper av prinsipielle årsaker, de lager ikke effekter, de krever at konsertarrangører skal holde en lav inngangspris, og de spiller ikke konserter der det er aldersgrense. De nekter også å la seg intervjue av blader som har reklame for alkohol og/eller tobakk. I motsetning til mange andre hardcore-band har Fugazi også en policy på å slå ned på brutal oppførsel blant publikum på dansegulvet, såkalt slam-dance. Denne filosofien har også vist seg på andre måter, blant annet har bandet stilt opp for en rekke ulike formål. Fugazi har siden 2002 hatt en pause.
Musikalsk har Fugazi hatt relativt stor betydning innen hardcore-scenen. Bandet var fra begynnelsen av både preget av og en premissleverandør for emo-hardcore. Bandets lydbilde har også gjennom hele karrieren vært preget av ulike støybilder og markante brudd mellom støyende og rolige partier. Fugazi har også hentet impulser fra andre musikkstiler, som funk, reggae og jazz, selv om hardcoren har ligget til grunn hele veien. Det er imidlertid en klar utvikling å spore gjennom bandets utgivelser, der de har blitt stadig mer eksperimentielle. De fleste tekstene til Fugazi er forholdsvis politiske, men det er også mulig å merke en forskjell på tekstene til de ulike tekstforfatterne.
Hilde Haugsgjerd

Bakgrunn

Hun er barnebarn av biskop Johannes Smemo.
Haugsgjerd var gift med Sigurd Allern 1972–1977, og er nå gift med Jan Wølneberg, produktsjef i Kommuneforlaget.

Politisk aktivitet

Hilde Haugsgjerd var på 1970- og begynnelsen av 1980-tallet aktiv i Arbeidernes Kommunistparti (marxist-leninistene) (AKP(m-l)), Rød Valgallianse (RV) og Rød Ungdom (RU). Hun satt i ledelsen i RU på 1970-tallet, og var fra 1979 – 1980 redaktør for organisasjonens tidsskrift Røde Garde. Hun var leder i RV fra 1979 til 1981. 
Haugsgjerd meldte seg ut av disse organisasjonene i 1982 og har ikke siden vært medlem av noe parti.
I forbindelse med at hun ble ansatt som sjefredaktør i Aftenposten uttalte hun at hun har gjort opp med denne fortiden, og at «mine refleksjoner over tiden jeg tilhørte en totalitær bevegelse har gjort at jeg setter verdiene i Aftenpostens grunnsyn svært høyt: Toleranse og respekt for andres meninger, ytringsfriheten og frihet for individet». Hun sa videre at hun «står fullt og helt på Aftenpostens politisk-ideologiske plattform» og at «jeg skal forvalte avisens grunnsyn, konservativt-liberalt, og er veldig bekvem med det».

Karriere som journalist

Haugsgjerd er utdannet ved Norsk journalisthøgskole, har vært journalist og kommentator i Dagbladet, informasjonsdirektør for Rikshospitalet, og deretter ansvarlig redaktør i Dagsavisen (2001–2004). Som sjef for Dagsavisen ble hun i 2004 konfrontert med at hun valgte å fortsette å utgi redaktørproduserte aviser under en streik blant de ansatte mot ledelsen.
I 2004 ble hun ansatt som redaktør for Aftenposten Aften, Aftenpostens lokalavis for Oslo-området. I 2007 ble hun administrativ redaktør i Aftenposten, og i 2008 ble hun konstituert som sjefredaktør etter at Hans Erik Matre tok permisjon. Hun ble ansatt i stillingen i desember 2009. I august 2013 meddelte hun at hun ville trekke seg fra stillingen som sjefredaktør.
Haugsgjerd har siden 1. juli 2010 vært leder i Pressens Faglige Utvalg. Hun har innehatt en rekke styreverv, bl.a. har hun sittet i styrene for Norsk Redaktørforening, Mediebedriftenes Landsforening og Universitetet i Oslo.
Det Norske Blåseensemble

Det Norske Blåseensemble er norsk orkester etablert i 2003. Ensemblets besetning består hovedsakelig av blåseinstrumenter. Ensemblet har base i Halden, og utøverne er noen av landets fremste profesjonelle musikere.

Organisasjon

«Det Norske Blåseensemble anno 1734» er en stiftelse etablert av Halden kommune og Østfold fylkeskommune i 2003. Stiftelsen ble opprettet for å videreføre orkestertradisjonen fra «1ste Brigades Musikkorps» på Fredriksten Festning i Halden. Det private ensemblet er avmilitarisert og finansieres etter en funksjonsdelingsmodell mellom Kulturdepartementet og regionale myndigheter, på lik linje med f.eks. symfoniorkesterne i Norge.

Historikk

Man vet at det fra tidlig på 1600-tallet fantes musikere i Fredrikshald. I 1733 eller 1734 ble det etablert et profesjonelt orkester på Fredriksten festning. 
Blåseensemblet er bevisst sin tradisjon, og driver forskning på tidlig norsk og europeisk musikkhistorie og praksis. Ensemblet er for eksempel ett av få blåseensembler i verden som dyrker original fremførelsespraksis på historisk korrekte instrument. Ensemblet utgir også egne historiske innspillinger, i en egen historisk serie, på eget selskap; Norwind Records.

Faglig profil

Det Norske Blåseensemble har en to-delt kunstnerisk profil. Som Norges eldste orkester velger ensemblet å fordype seg i historisk framføringspraksis med fokus på perioden fra renessansen til og med wienerklassisismen. Kombinasjonen av autentiske og moderne instrumenter gir ensemblet en unik klang som gir nytt liv til velkjente verk fra denne perioden. 
Den andre bestanddelen i den to-delte profilen er ensemblets program for samtidsmusikk. På dette feltet har de banet vei for ny klassisk musikk de senere årene. I samarbeid med kurator Geir Lysne har ensemblet arbeidet målbevisst for å utvikle kollektiv kunnskap og individuelle ferdigheter i improvisasjon – på klassiske premisser.
Zhuhai

Zhuhai (hànzì: 珠海, pinyin: Zhūhǎi, betyr Havets perle) er en kinesisk kystby på prefekturnivå i provinsen Guǎngdōng ved Kinas kyst mot Sørkinahavet. Arealet er på 1.653 km² og befolkningen på 1.454.100, hvorav 956.900 med fastboende-tillatelse (hukou). Byen har tilnavnet «romantikkens by».

Grense mot Macao

Byen ligger tett inn i mot Macao. Den er preget av tallrike øyer og bukter. Ved Gongbei (供北) kan grensen til Macao krysses til fots. Det er også en grenseovergang over Lotusbroen mellom Cotai i Macao og øya Hengqin.

Fremvekst

Det var ikke før ca. 1979 at Zhūhǎi dukket opp på kartene – tidligere var den en knapt nevneverdig fiskelandsby. Men den har utviklet seg eksplosjonsartet, særlig siden 1980, da den ble gjort til en av Folkerepublikken Kinas fire første spesielle økonomiske soner, og er blitt en ferieby i Sør-Kina og en soveby for fastlandskinesere som arbeider i Macao. 
Etter kinesiske mål er levestandarden høy. Den er forsåvidt en nokså pregløs moderne storby, men er yndet som sted for weekendboliger for folk fra Macao eller Hongkong. Byen har flere golfbaner og en rekke andre ferie- og fritidsanlegg.

Fly

Byen betjenes av Zhuhai-Sanzao lufthavn.

Vei

Kinas riksvei 105 ender i Zhuhai. Denne viktige trafikkåren begynner i Beijing, løper sørover og ender i Zhuhai ved Lotusbroen som fører over til Macao. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Pontiac Fiero

Historie

Fiero betyr «stolt» på italiensk og var den første toseters Pontiac siden 1938. Den er fremdeles den eneste masseproduserte sportsbil med midtstilt motor av en bilprodusent i USA. Bilen ble «Official Race Car» for Indianapolis 500 i 1984 og slo da ut den nye Chevrolet Corvette i kampen om den posisjonen. GMs ledelse hadde vært lite villig til å lansere en ny toseters sportsbil ettersom de allerede solgte Chevrolet Corvette. Men på grunn av oljekrisen i 1979 fant man ut at det var et marked for en mer drivstoffgjerrig sportsbil. Her kunne bilen ta et marked som Corvetten ikke kunne dekke. Bilen solgte svært bra da den ble lansert i 1984, Pontiac klarte ikke å dekke etterspørselen selv med tre skift på fabrikken.

Pontiac Mera

I 1987 ble det tilbudt en forhandler options, kalt Pontiac Mera. De ble produsert av Corporate Concept i Michigan, modellen ble basert på nye Fiero GT og SE modeller levert direkte fra Pontiac. I 1988 ble Mera basert på Fiero Formula. GM sin fabrikkgaranti gjaldt som ellers på Fiero. I 1988 ble Corporate Concept saksøkt av Ferrari på grunn av likheter til Ferrari 308 /328, og det ble beordret produksjonsstopp. Man rakk å produsere et antall på 247 Mera. 88 biler i 1987 og 159 i 1988.
Trichopsomyia

Utseende

Små (6-8 mm), slanke, kullsvarte blomsterfluer. Fasettøynene er tydelig hårete og møtes i pannen hos hannene men ikke hos hunnene. Antennene er forholdsvis korte, mest mørke, det tredje leddet ovalt. Ansiktet er flatt, matt og hårete, munnkanten ikke eller lite framskytende. Thorax er omtrent kvadratisk, nokså blank, med mørke hår. Bakkroppen er avlang med mørke, oppstående hår. Beina er slanke, for det meste svarte, men det kan være gule partier. Hos hannene er det innerste leddet på bakfoten påfallende stort. Vingene er slanke, ganske mørkt røykfargede hos de nordiske artene.

Levevis

Den arten som lever i Norge har larver som lever av sivsugere (Livia juncorum, familien Liviidae). Disse lager kvastlignende galler på siv. De voksne fluene flyr i juni-juli.

Utbredelse

Slekten forekommer mest i Holarktis, dessuten er den i Sør-Amerika.
Ivan Repjev

Ivan Repjev var en russisk offiser og adelsmann, og guvernør for det russiske Guvernementet Livland i perioden 1807–1810,.
Dypvåg

Dypvåg er en tidligere herredskommune som ble slått sammen med kommunene Holt og Tvedestrand i 1960. Dypvåg er særlig kjent for sin kirke som opprinnelig var en middelalderkirke, men ble utvidet til korskirke på 1700-tallet. Uthavnen Lyngør ligger i Dypvåg. Dypvåg skole er Tvedestrands nest største barneskole.
NRK Sogn og Fjordane

NRK Sogn og Fjordane er NRKs distriktskontor i Sogn og Fjordane. Hovedkontoret ligger i Førde, og distriktsredaktør er Terje Gilleshammer. Sogndal og Nordfjordeid har også hvert sitt lokalkontor. NRK Sogn og Fjordane har ca. 40 ansatte og over halvparten av innbyggerne i fylket hører på sendingene hver dag. Over halvparten av innbyggerne i fylket lytter daglig til radiosendingene. Hver dag produserer NRK Sogn og Fjordane i overkant av 5 timer med radio og 15 minutter med nyheter på TV.
Distriktskontoret er en del av distriktnyhetsendingen Vestlandsrevyen.
Distriktskontoret står bak lokalleksikonet NRK Sogn og Fjordane fylkesleksikon.
Odise Roshi

Landslaget

Han ble tatt ut i Albanias EM-tropp til EM i Frankrike 2016.
VM i boksing 2007

Verdensmesterskapet i boksing 2007 ble arrangert i Chicago, USA fra 23. oktober til 3. november 2007. Konkurransen ble avholdt på UIC Pavilion, og var tidenes største VM i boksing. Mesterskapet ble opprinnelig tildelt Moskva i Russland, men de ble senere fratatt mesterskapet etter at de ikke kunne oppfylle kravene til AIBA. Imidlertid var Moskvas tildelingen av mesterskapet opphevet på grunn av Moskvas manglende evne til å oppfylle visse forpliktelser.
Konkurransen var organisert av det internasjonale bokseforbundet AIBA.
Brömsebro

Brömsebro (dansk: Brømsebro) er et tidligere tettsted i Karlskrona- og Torsås kommune i Blekinge og Kalmar län i Sverige. I 2005 hadde stedet 213 innbyggere hvorav 133 i Karlskrona kommune. Tilsvarende tall for 2010 var 138, hvorav 84 i Karlskrona, noe som gjorde at stedet mistet sin status som tettsted (tätort) i Statistiska centralbyrån sine lister.
Brömsebro ligger cirka 22 kilometer nordøst for Karlskrona. Brömsebro lå på grensen mellom Sverige og Danmark før 1658. Ved freden i Roskilde ble Skåne, Halland og Blekinge svensk.
Trikken i Grenoble

Trikken i Grenoble (Fransk: Tramway de Grenoble) er et trikkenettverk i Grenoble i Frankrike. Nettverket består av fire linjer med totalt 35 km med normalspor. Grenoble hadde også et trikkenettverk mellom 1894 og 1952. Grenoble var den andre byen etter Nantes som reintroduserte trikken.

Trikker

Totalt bruker trikken 103 trikker, 53 av disse er eldre Alstom Tramway Français Standard, mens 50 er nyere Alstom Citadis.
Nivlheim

Nivlheim (på norrønt Niflheimr) er i den Norrøne mytologien nordsiden av verden, før alt liv fikk sin begynnelse. Her var det kun frost og tåke. Sammen med ildlandet Muspelheim i sør dannet Nivlheim grunnlaget for liv ved at kjempen Yme ble skapt i Ginnungagap, tomrommet mellom de to ytterpunktene.
Ifølge Snorre-Edda hadde verdenstreet Yggdrasil tre røtter, og den ene gikk over Nivlheim og ned i brønnen Kvergjelme. Den norrøne mytologiens dødsrike, Helheim, lå under Nivlheim.
Motonobu Tako

Karriere

Motonobu Tako startet sin profesjonelle karriere i Avispa Fukuoka i 1995.
Indramayu kullkraftverk

Indramayu kullkraftverk er et kullkraftverk under utbygging i regionen Vest-Java i Indonesia. Det får en installert produksjonskapasitet på 1 000 MW. Utlysning for utbyggingen vil foretas av staten.
Anlegget er en del av 10 000 MW-planen som skal bidra til å dekke økte behov i 2011. Dette er det største av de nye kullkraftverkene, som totalt skal gi 3 312 MW ny produksjonskapasitet.
Asmaløy

Asmaløy er ei øy i Hvaler kommune i Østfold. Øya ligger mellom Spjærøy i vest og Kirkøy i øst, og har et areal på 9,1 km². Det høyeste punktet er Fotvarden, 36 meter over havet. 
Øya er fobundet med bro til Spjærøy, og via Hvalertunnelen til Kirkøy og kommunesenteret.
Forfatteren Johan Borgen bodde på Asmaløy i mange år, på «Knatten».

Verneområder

Den ytre, sørvestre delen av øya inngår i Ytre Hvaler nasjonalpark. I tillegg til denne, er det fire verneområder på Asmaløy: Gravningen naturreservat, Kvernemyr naturreservat, Skipstadsand naturreservat og Åsebutjernet biotopvern.
Tenuto

Tenuto (italiensk, av tenere, «å holde») er en anvisning brukt i musikknotasjon.
Den nøyaktige betydning av tenuto er avhengig av den musikalske sammenhengen den opptrer i. Det kan være hold noten i sin fulle varighet (eller lenger, bruk rubato), eller spill noten litt sterkere. Med andre ord, kan en tenutomarkering endre enten dynamikken eller varigheten til en note. Uansett angir markeringen at noten får en ekstra vekt eller betydning.
Tenutomarkeringen kan få annerledes betydning dersom den opptrer sammen med andre artikulasjoner. Hvis den står sammen med en staccato, kan betydningen være omtrent det samme som staccatoprikker under en bue: Non legato eller atskilt. Om den opptrer sammen med en marcato, får tenuto sin mening som full eller ekstra varighet. Hvis det er en rekke tenutomarkeringer etter hverandre, vil utøveren gjerne spille notene litt atskilt, og samtidig med en del aksent.
Den wendiske krones husorden

Den wendiske krones husorden også kalt Den mecklenburgske husorden av den wendiske krone (tysk: Hausorden der Wendischen Krone) var en orden tildelt i storhertugdømmene Mecklenburg-Schwerin og Mecklenburg-Strelitz. Ordenen ble innstiftet 12. mai 1864 av storhertugene Friedrich Franz II av Mecklenburg-Schwerin og Friedrich Wilhelm av Mecklenburg-Strelitz. Storhertugene var ordensherrer og oppnevnte hver en ordenskansler. Ordenen ble tildelt til 1918.

Insignier

Ordenstegnet for Den wendiske krones husorden var et hvitemaljert malteserkors. I korsvinklene var det plassert en griff i gull. Griffen er et heraldisk motiv som forbindes med Mecklenburg. Midtmedaljongen var blå og hadde en wendisk krone i gull. Medaljongen var omgitt av en rød bord der ett av to motto var innskrevet, «PER ASPERA AD ASTRA» for Mecklenburg-Schwerin og «AVITO VIRET HONORE» for Mecklenburg-Strelitz. Ordenstegnet er opphengt i båndet i et ledd som utgjøres av et kronet monogram for ordenens stiftere, «FF» for Mecklenburg-Schwerin og «FW» for Mecklenburg-Strelitz. Ordensstjernen hadde åtte tagger og var i sølv. Den hadde samme midtmedaljong som ordenstegnet. Ordenskjedet hadde et ledd bestående av en wendisk kroner, griffer og storhertugmonogrammer.
Ordensbåndet var lyst blått med gule og røde striper, fargene fra de to storhertugdømmenes flagg.

Tildeling

Den wendiske krones husorden ble tildelt prinser og prinsesser av de storhertuglige familier samt til fortjente borgere av de to storhertugdømmene. Det var satt begrensninger på antallet tildelinger, etter en bestemt nøkkel fordelt slik at flest tildelinger fant sted i det største av de to storhertugdømmene, Mecklenburg-Schwerin. Tildelinger til prinser, prinsesser og utlendinger var ikke omfattet av begrensningene. Ordenen kunne bare tildeles kristne.

Norske innehavere

Kong Haakon var innehaver av storkors av Den wendiske krones husorden.
L'Ampolla

Historie

L'Ampolla ble offisielt dannet i 1989 etter å ha blitt oppløst fra Perelló etter flere år med rettssaker. L'Ampolla ble erklært som en egen kommune i 1937, men ble kansellert mot slutten av den spanske borgerkrigen.
Nordboere

Tilknytning til Normandie

Det gammelfrankiske ordet Nortmann, «Nordmann», ble latinisert som Normanni og gikk deretter inn i det gammelfranske språk som Normands, hvorav navnet på normannerne og Normandie, som ble bosatt av nordboere på 900-tallet, kommer av.

Moderne skandinavisk bruk

På norrønt var begrepet norrœnir menn (nordlige menn), slik dagens engelske ord Norsemen, og refererte til nordmenn, svensker, daner, færøyinger, islendinger, og så videre.
Alle de moderne skandinaviske språk har et felles ord for disse: ordet nordbo, (svensk: nordborna, dansk: nordboerne, i flertall) brukes både om gamle og nyere folk som bor i Norden, og som prater et skandinavisk-germansk språk. Dagens innbyggere av Norge, Sverige og Danmark refererer alle til seg selv som skandinaver.
På norsk, samt dansk og svensk, brukes ikke ordet viking synonymt med viking, da viking er navnet på en undergruppe og/eller et syssel (plyndrere, o.l.), og ikke en demografisk gruppe. Vikingene var simpelthen personer (av hvilket som helst opphav) som deltok i et raid/tokt (kjent som «å gå viking»).

Populærkultur

Triatlonløpet Norseman Xtreme Triathlon tar sitt navn fra det engelske begrepet på nordboer.
Suksesjon

Primær- og sekundærsuksesjon

En suksesjon kan ha to utgangspunkt. Primærsuksesjon er når plantesamfunn etablerer seg på bar bakke, der det ikke er planter fra før. Det skjer der nytt land blir blottlagt, for eksempel når en isbre trekker seg tilbake eller det dannes ei ny øy ved vulkanutbrudd. Over tid vil disse områdene invaderes av planter og dyr. Sekundærsuksesjon er suksesjon i et område der det allerede er planter, eller i det minste et jordsmonn med frø og røtter. Forandringene vil føre til en gjenopprettelse av plantesamfunnet som eksisterte før katastrofen eller inngrepet inntraff. En slik suksesjon vil man få i for eksempel en skog som har blitt hogst ned eller rammet av brann.